|  |
| --- |
| Na podlagi 16. člena [Statuta Občine Dobrovnik](http://www.lex-localis.info/KatalogInformacij/PodrobnostiDokumenta.aspx?SectionID=381fba06-f6bf-494d-8b03-ff3fff9ce85a) (Uradni list RS, št. 35/07, 02/09 in 66/10) je Občinski svet Občine Dobrovnik na \_\_\_. redni seji dne \_\_\_\_\_\_\_\_\_\_\_ sprejel |
| **S P R E M E M B E   I N    D O P O L N I T V E    P O S L O V N I K A** |
| **Občinskega sveta Občine Dobrovnik** |
| 1. **člen** |
| V Poslovniku Občinskega sveta Občine Dobrovnik (Uradni list RS, št. 66/07 in 66/10) se v 4. členu doda nov četrti odstavek, ki se glasi:  »Javnost dela občinskega sveta se zagotavlja s prisotnostjo občanov in predstavnikov sredstev javnega obveščanja na javnih sejah, s tiskovnimi sporočili in konferencami ter z objavo gradiv na spletni strani občine.« |
| **2. člen** |
| Prvi odstavek 5. člena se spremeni tako, da se glasi:  »Svet dela na rednih, izrednih, dopisnih, žalnih in slavnostnih sejah.«  Doda se nov tretji odstavek, ki se glasi:  »Izredne seje se sklicujejo po določilih tega poslovnika ne glede na rokovne omejitve, ki veljajo za redne seje.«  Doda se nov četrti odstavek, ki se glasi:  »Dopisne seje se sklicujejo po določbah tega poslovnika v primerih, ko niso izpolnjeni pogoji za sklic izredne seje.«  Doda se nov peti odstavek, ki se glasi:  »Slavnostne seje se sklicujejo ob praznikih občine in drugih svečanih priložnostih.« |
|  |
| **3. člen** |
| V 7. členu se beseda »pečat« nadomesti z besedo »žig«. |
|  |
| **4. člen** |
| V drugem odstavku 11. člena se črta besedilo »ter organih javnih zavodov, javnih podjetij in skladih, katerih ustanoviteljica ali soustanoviteljica je občina.« |
|  |
| **5. člen** |
| V 12. členu se črta besedilo »Komisija mora do prve naslednje seje sveta pregledati članstvo v občinskih organih in delovnih telesih ter organih javnih zavodov, javnih podjetij in skladov, katerih ustanoviteljica ali soustanoviteljica je občina, ter pripraviti poročilo in morebitne predloge za imenovanje novih članov.«  Doda se besedilo »Če komisija ni imenovana na konstitutivni seji, se imenuje najkasneje na naslednji seji.« |
| **6. člen** |
| 15. člen se črta.  **7. člen**  V drugem odstavku 23. člena se črta besedilo »predsedniku nadzornega odbora občine«.  **8. člen**  Prvi odstavek 25. člena se spremeni tako, da se glasi:  »Dopisna seja se lahko opravi, kadar ni pogojev za sklic izredne seje sveta. Na dopisni seji ni mogoče odločati o proračunu in zaključnem računu občine, o splošnih aktih, s katerimi se v skladu z zakonom predpisujejo občinski davki in druge dajatve ter o zadevah, iz katerih izhajajo finančne obveznosti občine. Dopisna seja se opravi na podlagi v fizični ali elektronski obliki osebno vročenega vabila s priloženim gradivom ter predlogom sklepa, ki naj se sprejme, ter z glasovanjem po elektronski pošti ali pisno preko kurirja in vročilnice. Dopisna seja je sklepčna, če je bilo vabilo poslano vsem članom sveta, od katerih jih je osebno vročitev potrdilo več kot polovica. Šteje se, da so osebno vročitev potrdili člani, ki so glasovali.«  **9. člen**  V 29. členu se doda nov šesti odstavek, ki se glasi:  »Občani morajo svojo navzočnost na seji predhodno najaviti. Prijave se sprejemajo do zapolnitve razpoložljivih mest v sejni dvorani.«  **10. člen**  Prvi odstavek 39. člena se spremeni tako, da se glasi:  »Seje občinskega sveta se sklicujejo po sedemnajsti uri v okviru terminskega plana načrtovanega za določeno obdobje in morajo biti načrtovane tako, da praviloma ne trajajo več kot štiri ure.«  **11. člen**  Četrti odstavek 46. člena se spremeni tako, da se glasi:  »Kadar je za sprejem aktov potrebna dvotretjinska večina, lahko svet takšne akte sprejme, če je na seji navzočih najmanj dve tretjini vseh članov občinskega sveta.«  **12. člen**  Šesti odstavek 54. člena se spremeni tako, da se glasi:  »Po sprejemu se zapisnik v roku 7 dni objavi na spletni strani občine ter na krajevno običajen način«  **13. člen**  Prvi odstavek 55. člena se spremeni tako, da se glasi:  »Potek seje občinskega sveta se zvočno snema. Zvočni posnetek je namenjen napravi zapisnika.«  Drugi, tretji in četrti odstavek se črtajo.  **14. člen**  61. člen se črta.  **15. člen**  V 77. členu se doda se nov tretji odstavek, ki se glasi:  »Uvod obsega razloge za sprejetje odloka, oceno stanja, cilje in načela odloka ter oceno finančnih in drugih posledic, ki jih bo imelo sprejetje odloka. Glede na vsebino odloka mora biti uvodu priloženo tudi grafično ali kartografsko gradivo.«  Doda se nov četrti odstavek, ki se glasi:  » Sestavni del predloga odloka je povzetek sodelovanja predlagatelja z javnostjo. Če se predlog odloka nanaša posamično ali na vse ožje dele občine in posega v naloge, prenesene njim v izvajanje, se predlog odloka pošlje v obravnavo svetom ožjih delom občine.  Doda se nov peti odstavek, ki se glasi:  »Predlog odloka se objavi na spletni strani in oglasni deski občine.«  **16. člen**  Prvi odstavek 106. člena se spremeni tako, da se glasi:  »Če župan, ki mu je predčasno prenehal mandat, ne določi podžupana, ki bi začasno opravljal funkcijo župana, ali če je razrešen, imenuje svet izmed svojih članov člana, ki bo to funkcijo opravljal do izvolitve novega župana.« |
|  |
| **PREHODNA IN KONČNA DOLOČBA** |
| **17. člen** |
| Te spremembe in dopolnitve začnejo veljati petnajsti dan po objavi v Uradnih objavah Občine Dobrovnik. |
|  |
| Št. |
| Dobrovnik, dne |
|  |
| Župan |
| Občine Dobrovnik |
| Marjan Kardinar l.r. |